ବଲିଉଡ୍ ଅଭିନେତ୍ରୀ ଦୀପିକା ପାଦୁକୋନ ଓ ଅଭିନେତା ରଣବୀର ସିଂହ ଗତବର୍ଷ ନଭେମ୍ବର ୧୪ ତାରିଖରେ ଇଟାଲିରେ ପରସ୍ପରକୁ ବିବାହ କରିଥିଲେ। ଉଭୟ ପତି-ପତ୍ନୀ ଉଭୟଙ୍କ ବିଷୟରେ ଅନେକ ମଜା ମଜା କଥା ପୂର୍ବରୁ କହି ସାରିଛନ୍ତି।
ନିକଟରେ ଏକ ଆଓ୍ବାର୍ଡ ସୋ'ରେ ଦୀପିକାଙ୍କୁ ରଣବୀରଙ୍କ ସଂପର୍କରେ ବହୁ କଥା ପଚରା ଯାଇଥିଲା। ସେଥି ମଧ୍ୟରୁ ଦୀପିକା ରଣବୀରଙ୍କ ସଂପର୍କରେ କହିଥିବା ଗୋଟିଏ କଥା ବେଶ୍ ଚର୍ଚ୍ଚା ପାଲଟିଛି। ପ୍ରଶଂସକଙ୍କ ମହଲରେ କଥା ଉଠିଛି କି ଏହା ହେଉଛି ରଣବୀରଙ୍କ ସଂପର୍କରେ ଦୀପିକାଙ୍କର ସବୁଠାରୁ ବଡ଼ ଖୁଲାସା।
ସେ ରଣବୀରଙ୍କ ସଂପର୍କରେ କହିଛନ୍ତି ଯେ ପ୍ରସ୍ତୁତ ହେବା ପାଇଁ ତାଙ୍କଠାରୁ ବି ବେଶି ସମୟ ନିଅନ୍ତି ରଣବୀର ସିଂହ। ଅର୍ଥାତ କେଉଁଠି ଯିବାକୁ ଥିଲେ ଦୀପିକା ପ୍ରସ୍ତୁତ ହୋଇ ସାରି ରଣବୀରଙ୍କୁ ଅପେକ୍ଷା କରନ୍ତି।
